Greinar Apríl 2014
þriðjudagur, 29. apríl 2014
VILL EKKI AÐ SKRÍMSLUM VERÐI KALT !
Hópur leikskólabarna frá Ægisborg í Reykjavík kom á Austurvöll í dag og leit við í Alþingi. Öll báru börnin eigin kveðskap framan á sér og aftan og sýndist mér ort út frá hugmyndum höfunda um hlutskipti skrímsla.
Ungi maðurinn á myndinni, sem heitir Ögmundur Óskar Jónsson, tjáði mér að sér væri umhugað um að skrímslum yrði ekki kalt og gengi kveðskapur sinn út á það. Þetta þótti mér falleg hugsun að færa til Alþingis. Ekki svo að skilja að ég telji þar vera fleiri ...
... Enn segist Núpo vilja kaupa á Grímsstaði á Fjöllum. Svo er að skilja að "leikararnir" á Alþingi, sem hann kallar svo, hafi staðið gegn áformum hans. Starðeyndin er sú að málið hefur aldrei komið til kasta Alþingis. Á vilja hins meinta leikhúss hefur aldrei reynt. Sem innanríkisráðherra hafnaði ég hins vegar ósk auðjöfursins um kaupin enda ákvörðunarvaldið hjá innanríkisráðherra. Málið kom aldrei fyrir Alþingi ... Hvernig væri að láta reyna á vilja Alþingis; fá að vita hver sé vilji íslenskra þingmanna, þeirra sem Huang Nupó líkir við reynslulausa leikara? ...
Í endurminningunni var sumardagurinn fyrsti aldrei alveg það sem honum var ætlað að vera, fyrsti dagur sumarsins. Yfirleitt var vetur enn í loftinu, sem minnti börnin á sig þegar þau spókuðu sig sumarklædd. Berir leggir báru vott ásetningi foreldranna að taka vel á móti sumrinu. Það var eitthvað mikið íslenskt við að berjast í skrúðgöngu í hrollköldum strekkingi á sumardaginn fyrsta. En í loftinu var alltaf einhver óútskýrð eftirvænting. Allir voru staðráðnir í að komast í sumarskap. Á mínu æskuheimili fengum við börnin bolta á sumardaginn fyrsta; það var sumargjöfin okkar. Smám saman tóku aðrar minningar við, vöfflur með rjóma og skátamessa. Skátamessu sæki ég alltaf á sumardaginn fyrsta þegar ég hef tök á. Það geri ég í bland í minningu föður míns sem um langt árabil stóð framarlega í skátastarfi en einnig vegna hins, að skátarnir vinna gott æskulýðsstarf og ...
INTERNETIÐ, LÝÐRÆÐIÐ OG OFBELDIÐ
Birtist í DV 23.04.14.
... Það sem eflaust olli þessum misskilningi er sú staðreynd að ég tók afdráttarlausa afstöðu í umræðu um klám og ofbeldsiðnað. Það var nokkur nýlunda að menn voguðu sér að ræða slíkt þegar internetið var annars vegar. Ýmsir ruku upp til handa og fóta og þær raddir heyrðust að bara umræðan ein um einhver afskipti af internetinu gæti skaðað viðskiptahagsmuni íslenskra netfyrirtækja. Utan úr heimi bárust einnig mikil viðbrögð, annars vegar frá málsvörum klámiðnaðarins sem yfirleitt báru fyrir sig ást á skoðanafresli en einnig barst stuðningur frá einstaklingum sem láta sig mannréttindi varða. Hvað neikvæðu viðbrögðin varðar þóttu mér upphrópanirnar minna á að internetið er enn, jafnvel heitustu aðdáendum þess, svo fjarlægt að þeir líta á það sem guðspjöll að ...
AFTURKRÆF NÁTTÚRUSPJÖLL
... Annars staðar hefur tekist síður til. Vil ég þar nefna mannvirki sem komið hefur verið upp við Kerið í Grímsnesi. Við þessa náttúruperlu hefur verið reist girðing og komið fyrir skúr. Frá náttúrunnar hendi er Kerið nánast ósýnilegt frá þjóðveginum þótt það sé alveg við hann og hafði hið óvænta augnablik, þegar eldgígurinn blasir skyndilega við, ákveðið gildi. Með skúrnum og girðingunni er hið óvænta horfið. Hönnuðum að girðingunni og skúrnum við Kerið er vorkunn. Þeirra verkefni er allt annað en að passa upp á náttúruna. Þeirra verkefni er að ...
Á nýafstöðnu þingi Evrópuráðsins í Strasbourg var samþykkt að svipta Rússa tímabundið öllum réttindum í Evrópuráðinu vegna aðkomu þeirra að Krímskaganum og þar með innri málefnum Úkraínu. Fyrir lágu tillögur um að reka Rússa úr ráðinu en þetta varð niðurstaðan. Hún var þó harðari en margir höfðu ætlað því í stað þess að svipta Rússa tímabundið atkvæðisrétti einvörðungu, voru þeir sviptir rétti til að sækja allar samkomur og fundi. Ég greiddi atkvæði gegn þessu. Í þessari grein freista ég þess að gera grein fyrir því hvers vegna í tók þá ákvörðun.Tvær ályktunartillögur voru lagðar fram sem tengjast málinu. Annars vegar ...
mánudagur, 21. apríl 2014
EIGUM VIÐ AÐ REYNA?
Birtist í helgarblaði Morgunblaðsins 20.04.14.
... Fyrr á tíð voru línurnar skýrari. Annað hvort voru flestir í fríi eða flestir í vinnu. Heldur finnst mér vera eftirsjá eftir þessum tíma. Ég er með öðrum orðum því fylgjandi að slökkva á þjónustusamfélaginu eftir því sem kostur er um jól og páska. Allir eru þá meira og minna látnir í friði. Flestir fjölskyldumeðlimir í fríi, lítið um utanaðkomandi áreiti, símhringingar í lágmarki nema innan fjölskyldunnar. Og fjölskyldan ræktar innbyrðistengslin. Hún kemur saman eða hver og einn sinnir hugðarefnum sínum; les bækur, fer í göngutúra, skoðar Geysi gjaldfrjálst og Kerið og Dettifoss eða hlustar á útvarp. Ríkisútvarpið sýnir alltaf hvað í því býr á jólum og páskum. Hátíð er í bæ og ró yfir öllu ...
sunnudagur, 20. apríl 2014
ÚKRAÍNA, SNOWDEN OG FÁTÆK BÖRN Á ÞINGI EVRÓPURÁÐSINS
... Fagnaði ég yfirlýsingu Anne Brasseur, forseta þings Evrópuráðsins, sem í sérstakri yfirlýsingu gagnrýndi tyrknesk yfirvöld og sagði að lokun á internetinu eða sérstökum rásum þess eins og gert hefði verið í Tyrklandi, stríddi gegn samþykktum Evrópuráðsins og dómum sem Mannréttindadómstóllinn í Strasbourg hefði fellt. Ég lagði að lokum áherslu á það í þessari umræðu að internetið væri alþjóðlegt viðfangsefni sem ... Í skýrslunni komu fram óhugnanlegar staðreyndir um hlutskipti hundruða þúsunda evrópskra barna, sem væru vannærð, hefðu ekki aðgang að menntun, lítilli heilbrigðisþjónustu og kannski það sem verst væri, nytu ekki nærveru foreldra sinna, sem vegna fátæktar og atvinnuleysis hefðu verið tilneydd til að yfirgefa heimahagana og þá einnig börnin sín, til að ...
föstudagur, 18. apríl 2014
ÉG-LEYSINU HAFNAÐ Í BRAUTARHOLTI
FYRST TÓKU ÞAU SJÓINN, NÚ Á AÐ TAKA NÁTTÚRUNA!